Vi hadde et flott opphold i Marjas leilighet. Den stilrene og fine innredningen er samtidig så funksjonell at leiligheten virker mye større enn den er. Verandaen er flott til kvelder med et glass vin, det er relativt stille og fin utsikt til park. Rent, ryddig og luftig inntrykk. Beliggenheten er helt super, midt i smørøyet i et trivelig restaurantstrøk og veldig godt kollektivtilbud til sentrum. Leiligheten er et mye bedre alternativ enn et hotellrom til langt høyere pris.